Igennem tolv år har de underholdt med Mandrillen, Langt Fra Las Vegas, Danmarks højt elskede KLOVN og meget andet. Nu skal der ske noget nyt. Til efteråret 2011 har Casper og Frank premiere på et live tomandsshow. Denne gang i rollerne som sig selv. Væk er udklædning og fiktion. Tilbage står to mennesker, der fortæller en historie om venskab, forskelle, konflikter og jagten på den næste joke. De er nøgne - ikke som Adam og Eva - men sårbare og uden distance. De to optræder i Aalborg den 17.02.12 og i Frederikshavn dagen før.

Referat:
Casper Christensen og Frank Hvam kommer til både Aalborg og Frederikshavn på deres kommende turne.